*Jézus tehát ezt mondta: „Amikor felemelitek az Emberfiát, akkor tudjátok meg, hogy én vagyok, és önmagamtól nem teszek semmit, hanem ahogyan az Atya tanított engem, úgy mondom ezeket.* (Jn 8,28) (II.)

„… önmagamtól nem teszek semmit” mondj Jézus. Miért nem? A kérdés adja magát. Minden egészséges ember úgy gondolkodik és él, hogy tudok dolgokat tenni. Jézus pedig nem akarja ezt? A szavak lehet, hogy ezt sugallják. De Jézus önként választva tette mindig az Atya akaratát. Mert a legjobbat akarta tenni. Mert az Atya tervét akarta végrehajtani. Ezért jött a földre. Attól, hogy az Atya akaratát cselekedte, nem vesztette el identitását. Még mindig Isten Fia, aki a földre jött, emberré lett, hogy a bűn által megszakadt kapcsolat helyreálljon Isten és ember között.

Ha folyamatosan és mindenben Isten akaratát teszed, azzá válsz, akinek Ő megteremtett. Valóban önmagad leszel az Ő dicsőségére. Akár ma is! *Vadon Gyula*